 
ACADEMIA ROMÂNĂ			                                    Se aprobă
             PREŞEDINTE,
               25.08.2026                                                                  Acad.  Marius ANDRUH			

A N U N Ţ

[bookmark: _GoBack] Academia Română cu sediul în Calea Victoriei, nr. 125, sector 1, București, scoate la concurs 1 (unu) post vacant contractual de execuție, inspector de specialitate gradul IA la Compartimentul Programe de Cercetare și Doctorat, normă întreagă, perioadă nedeterminată.

Acte necesare pentru întocmirea dosarului de concurs:

a) formular de înscriere la concurs, conform modelului- https://acad.ro/institutia/acte/interne/2023/01-a0303-FormularInscriereConcurs.pdf;
b) copia actului de identitate, aflat în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condițiilor specifice ale postului;
e) copia carnetului de muncă, a adeverințelor eliberate de angajator pentru perioade lucrate, care să ateste vechimea în muncă şi în specialitatea studiilor solicitate pentru ocuparea postului;
f) copia deciziei de pensionare pentru persoanele care au îndeplinit cumulativ condițiile standard de pensionare;
g) certificat de cazier judiciar sau declarație pe proprie răspundere că nu are antecedente penale care să-l facă incompatibil cu funcția pentru care candidează, cu obligația prezentării cazierului judiciar în original până la data susținerii primei probe de concurs;
h) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
i) curriculum vitae detaliat, model comun European, datat şi semnat pe fiecare pagină.
Notă: Copiile de pe actele prevăzute la lit. b) – f) se prezintă însoțite de documentele originale în vederea certificării "conform cu originalul" de către secretarul comisiei de concurs.

Dosarele de concurs se depun exclusiv la sediul Academiei Române numai până la data de 07.09.2026 (inclusiv), în intervalul orar 09:00 – 13:00, la camera 30, după înregistrarea dosarului de concurs la Registratura Generală a Academiei Române, iar codul de candidat se va înmâna de către secretarul comisiei de concurs fiecărui candidat în parte. 
Rezultatul selecției dosarelor se afișează pe site-ul instituției în data de 10.09.2026.

Condițiile generale necesare ocupării unui post de natură contractuală 
    Poate ocupa postul vacant persoana care îndeplinește următoarele condiții:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate şi, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii.

Cerințele specifice postului:
- Studii superioare de lungă durată (absolvite cu diplomă de licență sau echivalent) si/ sau studii ciclul II Bologna (absolvite cu diplomă de master);
- Vechime în muncă de minimum 7 ani;
- Vechime în specialitatea studiilor minimum 3 ani
- Cunoștințe/competente – limba engleză, nivel mediu operare Windows și Microsoft Office, experiență în scrierea/contractarea și raportarea tehnică sau financiară a proiectelor, experiență dovedită în activități de management de proiect;
- Aptitudini/deprinderi: 
- capacitatea de lucru în echipă și colaborare interdisciplinară;
- cunoașterea și utilizarea fluentă a unei limbi străine (engleză) pentru documentare și diseminare;
- capacitatea de a asigura fluxul corect de informații și documentație între departamente;
- capacitatea de asumare a responsabilităților, de a reacționa rapid;  
- capacitatea de a rezolva eficient problemele, de implementare a soluțiilor;
- capacitate de analiză și sinteză, de a genera idei noi, creativitate;
- capacitate de planificare și organizare a muncii proprii, de gestionare a timpului și a resurselor alocate;
- abilitatea de  a comunica eficient atât verbal, cât și în scris, pentru a prezenta ideile, analizele, recomandările și concluziile într-un mod clar.


Bibliografie și tematică: 

-Legea nr. 752/2001 privind organizarea şi funcționarea Academiei Române cu modificările şi completările ulterioare, https://acad.ro/institutia/acte/MO-0299LegeAR.pdf  – integral;
-Statutul Academiei Române, https://acad.ro/institutia/acte/2025/0625-MO-Partea-I-nr592-StatutAR.pdf  - integral; 
- Regulamentul de Organizare și Funcționare  a aparatului de lucru propriu al Academiei Române, https://acad.ro/institutia/acte/interne/2025/01-RI-AR-Ed3-Rev1.pdf – integral; 
-Codul de Etică și integritate al personalului contractual al Academiei Române, https://acad.ro/institutia/acte/interne/5-AcademiaRomana-CodulEticaIntegritate.pdf- integral; 
-Metodologia de evaluare a revistelor științifice publicate de Academia Română, https://acad.ro/institutia/acte/interne/2023/04-a0405-EvaluareRevisteAR.pdf - integral;
           -Strategia Națională de Cercetare, Inovare și Specializare Inteligentă 2022-2027 -
https://www.poc.research.gov.ro/uploads/2021-2027/conditie-favorizanta/sncisi_19-iulie.pdf   - integral;
          -Cartea Albă a Tranziției Către Știința Deschisă 2023-2030 - https://uefiscdi.gov.ro/open-science-in-romania – integral;
-Legea nr. 183/2024 din 10 iunie 2024 privind statutul personalului de cercetare, dezvoltare şi inovare - integral; 
-Ordinul 600/2018 al Secretarului General al Guvernului privind aprobarea Codului intern managerial al entităților publice - integral;

Concursul va consta într-o probă scrisă și interviu.

· Proba scrisă se va desfășura în data de 15.09.2026, ora 10:00, la sediul Academiei Române.
Rezultatul probei scrise se va afișa la sediul şi pe site-ul Academiei Române în data de 16.09.2026, candidații promovați fiind cei care au obținut minimum de 70 de puncte (nota 7). Numai candidații promovați la proba scrisă se pot prezenta la interviu. 

· [bookmark: _Hlk237589511]Interviul se va desfășura în data de 21.09.2026, ora 10:00, la sediul Academiei Române.
Rezultatul interviului se va afișa la sediul şi pe site-ul Academiei Române în data de 21.09.2026, candidații promovați fiind cei care au obținut minimum 70 de puncte (nota 7). 
Rezultatul final al concursului se va afișa la sediul şi pe site-ul Academiei Române în data de 23.09.2026.

Candidații pot depune contestații cu privire la selecția dosarelor/proba scrisă/interviu în termen de o zi lucrătoare de la data afișării rezultatelor respective. Contestațiile se vor depune exclusiv la Registratura Generală a Academiei Române.
 Rezultatele contestațiilor depuse se vor afișa în termen de o zi lucrătoare pe site-ul Academiei Române.

NOTĂ: Accesul în instituție și în sala de concurs se va face în baza cărții de identitate în original, în termen de valabilitate, iar candidații sunt rugați să se prezinte cu 10 minute înainte de începerea probelor.
Relații suplimentare se pot obține zilnic între orele 10 - 14 la telefon: 021.212.86.34.

                                                                               



       Întocmit,
		                            Secretar comisie concurs
